Dani Levy - Alemannische Wikipedia

# Dani Levy

### Us der alemannische Wikipedia, der freie Dialäkt-Enzyklopedy

Dr Dani Levy (*17. Novämber 1957) isch e Regisseur, Schauspiler und Produzänt us Basel.

1970/1971 isch är als Clown und Akrobat im Thater Basilisk uffträtte. Denn het är e Germanistik-Studium aagfange, wo'n'är denn aber friehzytig abbroche hett. In de Joohr 1977-1979 isch är im Basler Theater als Schauspieler und Autor tätig gsi. In däre Zyt het är bi de Produktione "Do flippsch us", "Kasch mi gärn ha!" und "Spilt's e Rolle?" mitg'macht.

Noch eme zweijöhrige Vagabundenusflug in d'Staate isch är denn 1980 nach Berlin, wo'n'är z'erscht in dr Gruppe Rote Grütze mitgwrigt het. Aaschliessend isch är Teil vom Ensemble Logo gsi.

Är isch Mitgründer vo X Filme Creative Pool, wo scho ainigi erfolgrychi dütschi Film (Good bye Lenin (2003), Lola rennt (1998)) usebrocht hän. Är isch syt 1980 hauptsächlig in Berlin tätig. Dört läbt är syt längerem mit dr Schauspiilere Maria Schrader zämme.

In dr Saison 2004 isch är wieder emol in Basel tätig gsi mit eme Stroossestügg namens Freii Sicht uff s'Mittelmeer.

## [ändere] Filmographie (Usschnitt)

- Du mich auch (1986)
- RobbyKallePaul (1989)
- I was on Mars (1992)
- Meschugge (1998)
- Väter- Der Film (2002)
- Alles auf Zucker! (2004)
- Mein Führer - Die wirklich wahrste Wahrheit über Adolf Hitler (2007)

## [ändere] Uszeichnige

- Regiepriis vo dr Hypobangg am Münchner Filmfescht, 1983 (Without me)
- erschte Priis uf em Komödie Feschtival vo Vevey, 1986 (Du mich auch)
- Publikumspriis vom Max Ophüls Feschtival, 1989 (RobbyKallePaul)
- Kritikerpriis "Beschte Film" San Sebastian, 1991 (I was on Mars)
- Bayrische Filmpriis, 1999 (Meschugge)
- Ernst Lubitsch Priis, 2005 (Alles auf Zucker!)
- Dütsche Filmpriis, 2005, insgesamt 6 "Lolas", unter anderem für dr bescht Spielfilm und für dr bescht Regisseur (Alles auf Zucker!)

## [ändere] Link

- http://www.x-filme.de/
- http://www.imdb.com/name/nm0506374/
- http://www.theater-basel.ch/

Kategorie: Regisseur | Schauspieler | Nordweschtschwiiz

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- ‪Norsk (bokmål)‬